NaiveNeuron/SloPal huggingface dataset:
Podmanický, Ján, poslanec NR SR (2021-12-08):
Ďakujem za slovo. Pán poslanec, s niektorými vašimi výrokmi možno súhlasiť, ale na rozdiel od vás si nemyslím, že očkovanie, prípadne premorenie, ale teraz chcem hovoriť hlavne o očkovaní ako o aktívnom opatrení, je jediné riešenie, ktoré nám môže pomôcť s pandémiou. Ja som hlboko presvedčený aj po rozhovoroch s mnohými riaditeľmi nemocníc, ktoré, ktorí zápasia s covidom, s mnohými lekármi a zdravotníkmi, ktorí pracujú na covidových oddeleniach, že v Slovenskej republike sme hlboko, hlboko, hlboko zanedbali primárnu zdravotnú starostlivosť. Spomeňme si, čo sa odporúčalo ľuďom na začiatku pandémie. Zostaňte doma, s lekárom sa spojte telefonicky. Tak sa nám stalo, že do nemocníc nám prichádzajú ľudia už vo veľmi ťažkých stavoch, kedy tie nemocnice nevedeli tým ľuďom pomôcť. Ja som presvedčený, že aspoň časť tej energie, ktorú dávame do očkovania, by sme mali dať aj do preventívy a do zabezpečenia tej prvotnej liečby pacientov. Ja som na túto otázku interpeloval ministra zdravotníctva a oni až 25. novembra, teda pred týždňom, vydali štandardizovaný postup pre ambulantných lekárov, ako majú postupovať. Dotazoval som sa aj na počet liekov, ktoré máme k dispozícii. Tých liekov máme v zásobách len na pár týždňov, prípadne na pár dní. Tie lieky sa poskytujú nemocniciam, hoci by sa mali poskytovať ambulantnej sfére, pretože všetci, ktorí s tým robia, vám povedia, že keď sa tie lieky dajú neskoro, už sú zbytočné. A dávajú sa až v nemocniciach. Jednoducho tu chýba dostatok liekov pre ambulantných lekárov, aby aspoň čiastočne riešili tú zložitú situáciu. Nehovorím, že to je jediné riešenie, ale tu musí byť komplex opatrení, nielen očkovanie od rána do večera, ale aj iné opatrenia.
Pellegrini, Peter, podpredseda NR SR (2024-01-18):
Pán posla... pani poslankyňa Jurík.
M. Hort, poslanec: (2002-05-21):
Uvedený návrh zákona bol poslancom Národnej rady doručený dňa 24. apríla 2002. Osvojujem si stanovisko, že uvedený návrh spĺňa po formálno-právnej stránke všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku ako i náležitosti určené v legislatívnych pravidlách. Vzhľadom na moje oprávnenia ako spravodajca odporúčam, aby sa Národná rada Slovenskej republiky uzniesla v zmysle § 73 ods. 3 písmeno c) zákona o rokovacom poriadku Národnej rady Slovenskej republiky v znení neskorších predpisov na tom, že po rozprave odporučí vládny návrh zákona, ktorým sa mení a dopĺňa zákon Národnej rady Slovenskej republiky č. 10/1996 Z. z. o kontrole v štátnej správe prerokovať v druhom čítaní. Súčasne odporúčam prideliť predmetný návrh zákona v druhom čítaní na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu. Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady Slovenskej republiky pre verejnú správu. Súčasne odporúčam výborom, ktorým bol návrh pridelený, aby ho prerokovali do 30 dní a v gestorskom výbore do 32 dní od ich prerokovania v prvom čítaní na schôdzi Národnej rady Slovenskej republiky, čiže oddnes. Ďakujem, pán predsedajúci, prosím, otvorte rozpravu v prvom čítaní.
Blaha, Ľuboš, podpredseda NR SR (2024-01-31):
Pán poslanec Karol Janas.
Grendel, Gábor, podpredseda NR SR (2022-03-23):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto z kolegov prihlásiť do rozpravy ústne. Nikto. Vyhlasujem rozpravu za skončenú. Chce zaujať záverečné slovo pani navrhovateľka? Nie. Pán spravodajca?
Laurenčík, Milan, podpredseda NR SR (2021-12-07):
V rozprave teraz vystúpi pán poslanec Erik Tomáš, pripraví sa pán poslanec Peter Cmorej.
B. Bugár, podpredseda NR SR: (2005-09-21):
(Hlasovanie.) Prítomných je 76 poslancov, za 75, zdržal sa 1. Návrh sme schválili. Prosím pani poslankyňu Majdovú, aby uvádzala jednotlivé hlasovania k vládnemu návrhu zákona o alternatívnej službe v čase vojny a vojnového stavu (tlač 1227). M. Majdová, poslankyňa: Pán predsedajúci, v rozprave nevystúpil žiadny z poslancov. Dajte preto hlasovať o tom, že sa Národná rada uzniesla v súlade s príslušnými ustanoveniami rokovacieho poriadku, že prerokuje vládny návrh zákona v druhom čítaní.
Zelník, Štefan, poslanec NR SR (2018-09-13):
Ďakujem pekne za slovo. Pani Cigániková, nič nebolo ani na počkanie, ani narýchlo... (Prerušenie vystúpenia predsedajúcim.)
Hrnčiar, Andrej, podpredseda NR SR (2018-05-25):
Pán poslanec Kotleba.
Linhart, Patrick, poslanec NR SR (2020-09-22):
Ďakujem za slovo. Pán kolega, máš moju úplnú podporu, lebo musím s tebou súhlasiť. Ja som tiež žil v Írsku dlhé roky a myslím, že v demokratickej krajine sa má každý rozhodnúť demokraticky, čiže má právo sa rozhodovať o tom, či sa nechá, alebo nenechá zaočkovať, a o ostatných veciach o svojom tele. Takže plne ťa podporujem v tom, čo si povedal. Ďakujem.
M. Hort, podpredseda NR SR: (2009-09-08):
Pýtam sa, pán minister, chcete reagovať na vystúpenia poslancov v rozprave? Nech sa páči.
Poliačik, Martin, poslanec NR SR (2013-06-28):
Vďaka. Vážený pán podpredseda, kolegovia, kolegyne, dovoľte mi, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa po formálnoprávnej stránke náležitosti uvedené v § 67 a § 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto predmetný návrh zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí č. 537 z 31. mája 2013 navrhol, aby návrh zákona prerokoval ústavnoprávny výbor, ktorý zároveň navrhol aj ako gestorský výbor, s tým, že gestorský výbor predmetný návrh zákona prerokuje v druhom čítaní do 30. augusta 2013. Zo znenia uvedeného návrhu zákona je zrejmý účel navrhovanej úpravy. Navrhuje sa, aby pravidelnou súčasťou programu schôdzí Národnej rady bola okrem interpelácií aj všeobecná rozprava, v rámci ktorej by sa poslancom Národnej rady poskytol priestor diskutovať na aktuálne spoločensko-politické témy. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada po všeobecnej rozprave uzniesla podľa § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. Odporúčam zároveň predmetný návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady č. 537. Pán podpredseda, prosím, otvorte všeobecnú rozpravu.
Glváč, Martin, podpredseda NR SR (2016-09-14):
Na faktické poznámky bude reagovať pán poslanec Dostál. Nech sa páči.
Lackovič, Marek, poslanec NR SR (2024-09-13):
Ďakujem za slovo, pán predsedajúci. No, ja ešte k bodu desať v dôvodovej správe, pretože tam ma zaujalo to, že píše sa tam, že v súčasnosti je územná pôsobnosť členov dobrovoľnej stráže prírody spravidla nastavená na pomerne rozsiahle územia, napríklad na celé kompetenčné územia správ chránených krajinných oblastí, prípadne na celé územie Slovenskej republiky. Čiže je to nastavené pomerne že jednoducho, prehľadne, efektívne, zjavne to funguje. Čo robí ten návrh, je to, že navrhované znenie územnú kompetenciu dobrovoľnej stráže prírody stanovuje na pozemky v ich vlastníctve, v správe, nájme alebo v obhospodarovaní, alebo na iných pozemkoch po písomnej dohode s ich vlastníkom, správcom, nájomcom alebo obhospodarovateľom. Čiže komplikujeme celú tú situáciu a znefunkčňujeme to funkčné, čo ako-tak funguje a je normálne a je prospešné pre túto krajinu. A na záver k tomu celému bodu desať dodávate, že navrhovaným znením zákona dôjde k racionalizácii výkonu činnosti dobrovoľnej stráže prírody. No ja som ešte sa nestretol s príkladom, alebo s prípadom, kedy totálne skomplikovanie celej veci viedlo k racionalizácii akéhokoľvek výkonu. Takže, neuveriteľné naozaj! Ďakujem pekne.
Mikolaj, Ján, poslanec NR SR (2011-10-11):
Vážený pán poslanec Brocka, navážate sa do pána predsedu Slotu, navážate sa do mňa, no ale uznáte aspoň to, že kvôli Slovenskej národnej strane tu asi dnes nesedíme. Stále hovoríte o tom, že ako sme šafárili my a ako úsporne sa chováte vy, ale pozrite si návrh štátneho rozpočtu, kde zistíte, že táto vláda na rok 2011 míňa o viac alebo o takmer 20 mld. slovenských korún viac, ako sa míňalo v minulom roku. Aké šetrenie, keď míňate viac? Stále hovoríte o rozpočte, o schodku 8,5 % za rok 2010, ale veď pol roka ste boli vo vláde aj vy! Prečo ste neurobili to, čo sa stalo v roku 2006, keď naša vláda, ktorá nastupovala po vás, prvé, čo urobila, bolo to, že zaviazala všetky ministerstvá 10-percentným šetrením. Pamätám si na to dobre, keď ako minister školstva prvú úlohu, ktorú som mal, som musel riešiť 700 mil. slovenských korún, ktoré sa museli ušetriť kvôli viazanosti, a kvôli tomu, že rozpočet bol naviazaný tak, ako ste ho vy schválili ešte v roku 2005. Prečo ste to neurobili? Prečo ste to nechali tak a nechali ste, aby ten rozpočet vyskočil až na 8,5 percenta? To bola predsa hrubá nezodpovednosť vašej strany. A pokiaľ ide o tú fiškálnu úniu, veď áno, vieme, aké sú pravidlá v rámci fiškálnej únie, vieme, kam to všetko vlastne dôjde, kde sa len naznačuje, že bude euroval 2, nevie sa vôbec, aký bude limit, nevie sa, aké budú pravidlá, ale vie sa len jedno, že určite v takomto mechanizme nebude mať každý štát právo veta a vôbec nie je isté, či bude mať každý štát jeden hlas, ale je dosť možné, že to bude aj podľa ekonomickej sily. Tak sa pýtam, kam to vlastne všetko smeruje?
Bugár, Béla, podpredseda NR SR (2016-11-29):
Ďakujem pekne. Pán poslanec Rajtár bol posledný, ktorý sa prihlásil ústne do rozpravy. Takže vyhlasujem rozpravu za skončenú. Pán minister, chcete zaujať stanovisko k rozprave? Nech sa páči, máte slovo.
B. Bugár, podpredseda NR SR: (2004-03-11):
D. Dubovská, poslankyňa: Ďakujem, pán predsedajúci. Naozaj nie som človek, ktorý by niekomu prial smrť. Sú to vojaci, ktorí vykonávajú svoju profesiu a robia to dobrovoľne a plne si vedomí toho, čo vykonávajú. Verte, pani poslankyňa, že videla som mnohé zábery, stretla som sa s týmito ľuďmi, lebo touto problematikou sa už dlhšie zaoberám a myslím si, že naši chlapci nebudú tí, ktorí budú prispievať k tomu, aby sa v Afganistane drogové kartely podporovali a rozširovali, ale naopak, ktorí budú proti nim aspoň tou svojou, tým svojím príspevkom pomáhať bojovať. Asi toľko. Ďakujem veľmi pekne.
M. Číž, podpredseda NR SR: (2009-04-15):
vládnom návrhu zákona o fluórovaných skleníkových plynoch a o zmene a doplnení niektorých zákonov . Parlamentná tlač tohto návrhu má č. 1021. Návrh na pridelenie výborom je v rozhodnutí predsedu č. 1053. Pán minister, opäť vás poprosím, aby ste sa ujali slova a uviedli tento vládny návrh zákona.
Šimečka, Michal, podpredseda NR SR (2024-05-09):
Ďakujem pekne. Pán poslanec Majerský, nech sa páči.
Pavelka, Radoslav, poslanec NR SR (2019-11-28):
Ďakujem pekne. No, ja zopakujem to, čo som povedal včera a vlastne nadviažem možno na slová pána Galisa, že asi je to dosť špecifické, samozrejme, že športovci sú špecifickí v zmysle celého toho podnikania alebo zamestnávania, ale na strane druhej, ak raz máme nastavené nejaké pravidlá, nemali by sme tam nejaké výnimky dávať, pretože raz dáme výnimku športovcom, lebo sú špecifickí, potom dáme niekomu inému a neplatili sa za nich odvody. Nie je to podľa mňa správne. Ale čo mi vadí na tomto ešte viac, je to, že pán Mihál rozpráva, že tie kluby sú, tie zväzy sú proti, vy zas hovoríte o jedných zväzoch, ktoré sú za. Jednoducho nie je v tom, nie je v tom súlad, medzi samotnými tými športovými zväzmi nie je súlad. A myslím si, že by bolo asi najlepšie, keby ste naozaj vyvolali diskusiu na nejakom fóre. Neviem, možno na pôde olympijského výboru alebo neviem koho a naozaj sa v tomto zjednotilo, pretože schváli sa jedno, budú jedny kluby spokojné, schváli sa druhé, budú druhé spokojné, a nie je to, nie je to v poriadku. Takže si myslím, že je to dosť dôležité. A myslím, že by sa tieto veci mali napraviť a mal by sa ten zákon urobiť poriadne. A myslím si, že keď to vydržalo teraz chvíľu, že ešte to nejaké dva, tri mesiace vydrží. A mali ste na to dosť času, ste tu štyri roky, mohli ste to spraviť kvalitne tak, aby ste všetci boli s tým okej. Ďakujem pekne.
J. Valocký, poslanec: (2007-10-24):
Na pána poslanca Pada. Pán poslanec, asi sa s tým súdruhom Vasiľom Biľakom poznáte, keď neustále ho spomínate, tak zrejme bude váš známy, to je asi len toľko. My sme si neprivlastnili to, že sme najmúdrejší, ale občania rozhodli, že vo voľbách to dopadlo takto, ako to dopadlo, čiže reprezentuje vláda väčšiu časť voličov ako opozícia. Čiže z toho dôvodu tvoríme našu filozofiu zdravotníckych zákonov. (Reakcia z pléna.) Prosím? Iste, no však o piatej uvidíme, ako sa bude hlasovať, ale otázka je v tom, že som chcel pánovi poslancovi Padovi odpovedať, že prečo asi sme najmúdrejší. No pretože tvoríme vlastnú filozofiu zákonov, občania nám dali dôveru a z toho dôvodu tie zákony vyzerajú tak, ako vyzerajú. Ďakujem veľmi pekne.
Figeľ, Ján, podpredseda NR SR (2014-03-27):
Ďakujem. Ďalším prihláseným do rozpravy je Alojz Hlina. Nech sa páči.
Homoľa, Kamil, poslanec NR SR (2011-06-17):
Ďakujem pekne, pán predseda. Vážené panie poslankyne, vážení páni poslanci, zákon č. 253/2011 Z. z., ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, okrem iného vypustil ustanovenia, na základe ktorých Národná rada prijala priebežne niekoľko volebných poriadkov určujúcich pravidlá výkonu volebného práva poslancov vrátane spôsobu hlasovania pri ustanovovaní funkcionárov, ktorí patria do pôsobnosti zákonodarného zboru. Novela zároveň vytvorila právny rámec pre prijatie jednotného volebného poriadku, keď v § 39a ustanovila, že podrobnosti o voľbe a odvolávaní funkcionárov, okrem takzvaných vlastných funkcionárov Národnej rady, upraví volebný poriadok schvaľovaný na základe návrhu Ústavnoprávneho výboru Národnej rady Slovenskej republiky. Ústavnoprávny výbor sa zaoberal problematikou niekoľkokrát. Výsledkom je návrh nového jednotného volebného poriadku, ktorým... (Prerušenie vystúpenia predsedajúcim.)
D. Gabániová, poslankyňa: (2010-02-03):
Ďalej, aby za gestorský výbor určila hlasovaním Výbor Národnej rady Slovenskej republiky pre zdravotníctvo a aby predmetný návrh zákona výbory prerokovali do 30 dní a gestorský výbor do 31 dní odo dňa  pridelenia.
Kiššová, Jana, poslankyňa NR SR (2019-03-29):
Ďakujem veľmi pekne za slovo. Vážená pani predsedajúca, vážené dámy, vážení páni, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Máme to pod tlačou 1390. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti a zároveň odporúčam, aby výbory predmetný návrh zákona prerokovali do 3. mája 2019 a v gestorskom výbore do 7. mája 2019. Pani predsedajúca, otvorte, prosím, všeobecnú rozpravu.
Glváč, Martin, podpredseda NR SR (2017-06-19):
Ďakujem veľmi pekne. S faktickou poznámkou nikto. Ukončujem možnosť prihlásiť sa, vyhlasujem rozpravu za skončenú. Pán navrhovateľ, chcete zaujať stanovisko? Nie je tomu tak. Spravodajca? Nie. Chce? Nech sa páči, pán spravodajca, a poprosím aj o termín hlasovania.
Puci, Róbert, poslanec NR SR (2012-10-25):
Áno, ďakujem.
Vašečka, Richard, poslanec NR SR (2017-12-21):
Ďakujem veľmi pekne za slovo. Ďakujem pánu poslancovi Budajovi za to, že poukázal aj na tie procesné pochybenia, a ja by som chcel zopakovať naozaj to, čo povedal, že my ako opozícia nemáme iné možnosti, ako dávať pozmeňujúce návrhy. Nevládneme, preto sme opozícia, takže je v tom istý rozdiel medzi tým, či takéto niečo využívate vy vládna koalícia, ktorá máte ministerstvá a môžete tieto veci pripraviť. Máte na to aj zamestnancov. Takže to, čo môžme robiť my, budeme robiť my a budeme strážiť vás, pretože to je štandard demokracie. Opozícia stráži vládu, aby robila to, čo má. Ďakujem.
Zemanová, Anna, poslankyňa NR SR (2022-10-26):
Aj tretíkrát.
Paška, Pavol, predseda NR SR (2014-11-09):
Pán poslanec Jasaň.
Glváč, Martin, podpredseda NR SR (2016-04-22):
Ďakujem veľmi pekne. Pán poslanec Klus.
Bugár, Béla, podpredseda NR SR (2017-05-09):
Ďakujem, pán minister. Teraz dávam slovo spoločnému spravodajcovi z výboru pre hospodárske záležitosti pánovi poslancovi Pucimu. Nech sa páči, máte slovo.
Marosz, Ján, poslanec NR SR (2019-04-02):
Vážený pán predseda, vážené kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby prerokoval návrh zákona v druhom čítaní do 7. mája 2019. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
P. Hrušovský, predseda NR SR: (2004-03-02):
(Hlasovanie.) 123 prítomných, 61 za návrh, 53 proti, 9 sa zdržalo. Návrh sme neschválili. Ďalší návrh. M. Abelovský, poslanec: Áno, teda dajte hlasovať, pán predseda, o tom, že podľa § 73 ods. 3 písm. c) sa prerokuje tento predložený vládny návrh zákona v druhom čítaní.
B. Bugár, podpredseda NR SR: (2005-11-08):
Pán spravodajca, máte slovo.
Sulík, Richard, poslanec NR SR (2023-12-12):
Pán predseda, chcem vás poprosiť povedať nám informáciu, ako to bude s obednou prestávkou aj s dnešným rokovaním. Neviem presne. Ďakujem.
Bittó Cigániková, Jana, poslankyňa NR SR (2022-09-28):
No, vážený pán minister rozvratu, 37 osobných útokov, som si robila čiaročky, 40 klamstiev a rozprával celú dobu v podstate niekde tam podprahovo o: zlo menom Fico a Pelle, aby sa tá mafia nevrátila k moci a podobne, tak chcem pripomenúť, že v júli 2020 malo OĽANO preferencie dva celé deväť... 29,9 % a SMER 10,7 %. September 2022: OĽANO, preferencie, 7,9 %, SMER 19,3 a HLAS 15 podľa AKO. Dúfam, že som sa nepomýlila, že je to naopak, ma prekvapilo teraz, ale v každom prípade teda veľmi veľa, takže toľkoto dosiahol Igor Matovič tým svojím prístupom. A keďže mám čas, poviem ešte, čo ma ešte mimoriadne vyrušilo, lebo ostatné sme všetko čakali vrátane toho odchodu, ale mimoriadne ma vyrušilo, jak spomenul, jak strašne podlý človek musíte byť, keď spomeniete toto, Anka Zemanová hovorila teda v rádiu v rozhovore s Erikom Tomášom, že SaS-ka, a viem o tom teda niečo, keďže som tímlíder pre zdravotníctvo, chce, aby boli očkovaní najprv starší ľudia, ale Marek Krajčí, vtedajší minister, hovoril, že majú byť očkovaní najprv tí, ktorí chodia do práce, preto, lebo oni sa častejšie stretávajú s ľuďmi, a Anka Zemanová sa snažila za Mareka Krajčího z OĽANO vysvetliť tomu moderátorovi, že teda SaS-ka si myslí niečo iné, ale Marek Krajčí hovorí, že teda keď sa stretávajú s ľuďmi, že viete, je to sčasti legitímne. Jaká... jak, jak hnusný a zákerný človek musíte byť, že teraz takéto niečo vytiahnute... vytiahnete proti tej čestnej žene. Akože, Igor, toto ťa presne vystihuje vrátane toho úteku. Buchnúť si a utiecť. To si ty, len zle narobiť.
P. Hrušovský, predseda NR SR: (2002-12-09):
Teraz prerušujem rokovanie o tomto bode programu a prosím povereného člena výboru pre vzdelanie, vedu, šport a kultúru pána poslanca Františka Mikloška, aby uviedol návrh na voľbu člena Rozhlasovej rady. Pán poslanec Mikloško.
Pellegrini, Peter, predseda NR SR (2015-03-19):
Ďakujem pekne. Ďalšiu otázku položil pán poslanec Kadúc a určil ju ministrovi kultúry Marekovi Maďaričovi a znie: „Ako vnímate obavy niektorých slovenských knižných vydavateľov ohľadom ovládnutia a monopolizácie slovenského knižného trhu s jediným subjektom J&T?“ Nevidím tu pána poslanca Kadúca, preto, pán minister, nebudeme odpovedať na otázku, ktorú položil. V zastúpení pána ministra Čisláka bude odpovedať pán minister Richter na otázku pána Novotného, ktorá znie: „Pán minister, je podľa vás nárok pacienta na zdravotnú starostlivosť v súčasnosti definovaný v slovenskom zdravotníctve dostatočne, viete vysvetliť, prečo strana SMER, vy, pán minister, za tri roky z postu štátneho tajomníka ani bývalá ministerka pani Zvolenská ste sa doteraz nezaoberali zadefinovaním, na čo má pacient nárok z verejného zdravotného poistenia, koľko a za čo má doplácať, kedy a v akej kvalite to dostane pacient?“ Nech sa páči, pán minister.
Baránik, Alojz, poslanec NR SR (2020-06-04):
Pán podpredseda Grendel, ďakujem ti za vynikajúce vystúpenie. S tým sa zhodnem, s kýmkoľvek a ja by som sa chcel zamerať na tú časť tvojho vystúpenia, kde si hovoril o tom, že prečo je nezmyselné uzatvárať prokuratúru voči osobám, ktoré nie sú prokurátormi. Realita je taká, že prokurátori a vedenie prokuratúry si zvyklo na to, že tam nikdy nezavanie čistý vietor, že tam nikto neurobí prievan. A ten prievan môže urobiť len niekto, kto nie je človekom, ktorý vyrástol v tých pomeroch, že to je človek, ktorý videl aj niečo iné ako fungovanie tejto jednej prokuratúry. Teda si naozaj myslím, že je namieste vytvoriť konkurenčné prostredie, tak ako si povedal aj tým, že sa zváži možnosť, aby prokuratúru viedol aj neprokurátor. Ten problém je v podstate ten, že my nehovoríme, že má byť neprokurátor vo vedení prokuratúry. My hovoríme, že musíme vytvoriť konkurenčné prostredie, aby prokuratúra, aby spomedzi prokurátorov sa naozaj prihlásili tí najlepší a aby to nebolo o tom, že si tam dosadia zase nejakého panáčika, ktorý bude robiť to, čo doteraz robil Čižnár.
Danko, Andrej, predseda NR SR (2019-06-25):
Pán poslanec Dostál.
Pčolinský, Peter, podpredseda NR SR (2023-05-24):
Otváram rozpravu, do ktorej nemám žiadnu písomnú prihlášku. Pýtam sa, či sa chce prihlásiť niekto ústne. Nie. Uzatváram možnosť sa prihlásiť ústne. Pán navrhovateľ už nechce. Pán spravodajca, hlasovanie zajtra, 17.00 hod. Prerušujem rokovanie o tomto bode. A pôjdeme na prvé čítanie návrhu poslancov na vydanie zákona o posudzovaní vplyvov na životné prostredie a o zmene a doplnení niektorých zákonov. Návrh je pod tlačou 1700. Návrh na pridelenie výborom je v rozhodnutí číslo 1763. Nech sa páči, pán poslanec Šíbl, môžte uviesť. (Rokovanie o návrhu skupiny poslancov Národnej rady Slovenskej republiky na vydanie zákona o posudzovaní vplyvov na životné prostredie a o zmene a doplnení niektorých zákonov , tlač 1700.)
Danko, Andrej, predseda NR SR (2016-04-19):
Ďakujem. Pán poslanec Milan Laurenčík.
B. Bugár, podpredseda NR SR: (2004-06-25):
(Hlasovanie.) Prítomných je 125 poslancov, za návrh 54, proti 7, zdržalo sa 63, nehlasoval 1. Prvá alternatíva pána poslanca Madeja nebola schválená. Nech sa páči.
J. Mikuš, poslanec: (2005-05-10):
Môžeme hlasovať, pán predseda.
Bublavý, Dušan, poslanec NR SR (2019-09-19):
Ďakujem za slovo. Vážený pán predsedajúci, kolegyne, kolegovia, v rozprave nevystúpil žiaden poslanec, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
J. Halecký, poslanec: (2007-10-24):
Chcem sa dotknúť ešte aj toho, čo spomenul aj okrajovo, prerozdeľovací mechanizmus medzi jednotlivými zdravotnými poisťovňami. Je to veľmi dôležitý podľa môjho názoru faktor a z toho dôvodu, že momentálne je dosť staticky, nie je dynamický a nezohľadňuje ani presuny poistencov, ani vekovú a chorobnú štruktúru, a tak to môže byť aj zdrojom finančnej deformácie nielen vzájomného vzťahu medzi poisťovňami, ale aj vo vzťahu k verejným financiám. Ďakujem.
D. Lipšic, poslanec: (2008-02-12):
K pánovi poslancovi Kovarčíkovi. Pán poslanec, § 37 ods. 3 rokovacieho poriadku umožňuje každému poslancovi navrhnúť, aby sa o jednotlivých častiach pozmeňujúceho a doplňujúceho návrhu mohlo hlasovať oddelene. To nie je obmedzené na dôvodovú správu. A ja som v rozprave (Hlas z pléna.), áno, v rozprave navrhol, treba to vedieť prečítať... (Reakcia z pléna.) Nie, na návrh poslanca. Rovnako nemusí súhlasiť, tuná to nie je napísané, možnože vy to máte dopísané svojím písmom, pán poslanec. Ale v takom znení, ktoré je vytlačené Národnou radou, to znie: „Na návrh poslanca sa o jednotlivých častiach pozmeňujúceho a doplňujúceho návrhu môže hlasovať oddelene.“ No takže preto môj návrh v rozprave platí a žiadam, aby sa hlasovalo oddelene o bodoch 1 a 5 a o zvyšných bodoch tiež. Ďakujem.
Sulík, Richard, predseda NR SR (2011-09-14):
Prosím, hlasujte teraz o tom, že návrh zákona bude postúpený do tretieho čítania ihneď. (Hlasovanie.) Prítomných 145 poslancov, hlasovalo 78 za, 64 proti, 3 sa zdržali. Tento návrh sme schválili. A otváram rozpravu v treťom, k tretiemu čítaniu . V rámci tretieho čítania sa do rozpravy neprihlásil žiaden poslanec. Vyhlasujem rozpravu za skončenú. Pristúpime k hlasovaniu o návrhu zákona ako o celku.
Lipšic, Daniel, poslanec NR SR (2014-07-01):
Ešte chcem v rozprave, aby sa mohlo reagovať, aby mohol pán poslanec Mihál reagovať. No, zamestnávateľ, vy hovoríte, že mal by, musí, no možnože musí je veľký pán, nemusí ešte väčší. Proste zamestnávateľ to neplatí. A to je realita, ktorú nikto z nás nenavrhuje tu zmeniť, ani vy, ani nikto iný. To je realita. Faktom je, že je na jednej strane trošku absurdné a podľa mňa aj právne diskriminačné, že lekári, ktorí sú SZČO, si to môžu odpísať zo základu dane, ale lekári zamestnanci to isté vzdelávanie nie. Povinnosť majú rovnakú zo zákona, sa vzdelávať. Naviac musím povedať, že je to povinnosť, ktorá oproti iným profesiám v zásade je podmienkou výkonu ich ďalšej práce, jednak špecializácie a jednak zachovania tej špecializácie. Čiže to by som celkom so zváračským kurzom neporovnával. Ale veď môžme aj o tom hovoriť, samozrejme, len realita dnes je taká, že nie tvoríme právne predpisy vo vákuu, ale v realite, ktorá je taká pri medicíne, pri lekároch mladých a sestrách zdravotných, že kvôli konkurencii zo zahraničia zo Slovenska odchádzajú. To je reálny problém. Môžme hovoriť abstraktne proste, že v tabuľke to vyzerá výnimka a nevýnimka, ale to sú abstraktné akademické prednášky, ktoré zase podľa mňa až tak veľmi neinšpirujú, musím povedať, ak je taká realita, že zo Slovenska odchádzajú stovky lekárov a mladých absolventov a na Slovensko sa už nikdy nevrátia. A myslím si, že je lepšie urobiť jednu výnimku, ktorá dajme tomu ten odliv zmierni, nehovorím, že ho zastaví, že ho zmierni, ako sa tváriť, že veď nech to robia zamestnávatelia, to by bolo ideálne. Možno bolo, ale vieme, že to nerobia a robiť to nebudú. A myslím, že sme v parlamente od toho, aby sme dávali návrhy právnych predpisov, ktoré sú realistické. Nie ako by to v ideálnom svete malo vyzerať, ale vychádzajúc z toho a poznajúc to, ako to reálne na Slovensku vyzerá.
Grendel, Gábor, poslanec NR SR (2019-03-27):
Pripomínam členom osobitného kontrolného výboru pre kontrolu činnosti SIS, že dnes máme výjazdové rokovanie a mikrobus odchádza spred Národnú radu po skončení branno-bezpečnostného výboru.
Laššáková, Jana, podpredsedníčka NR SR (2014-10-16):
Vykonzultujete si to.
Matovič, Igor, poslanec NR SR (2024-02-27):
Ty vedieš Národnú radu?
Galko, Ľubomír, poslanec NR SR (2018-03-26):
Ďakujem pekne.
Tabák, Romana, poslankyňa NR SR (2020-11-04):
Dobre. To je moc veľa. Ďakujem veľmi pekne za slovo. Som rada, že ministerstvo financií prišlo s touto iniciatívou, pretože si týmto zákonom plníme svoju povinnosť z programového vyhlásenia vlády, kde sme sa zaviazali ku zvyšovaniu spotrebných daní penalizujúcich negatívne externality. A práve nimi začnem. Vedeli ste, že na Slovensku zomrie ročne na následky fajčenia približne 11-tisíc ľudí? Ďalších 500 ľudí zomrie ročne len v dôsledku toho, že žili ako pasívni fajčiari v prostredí, v ktorom sa fajčilo. Vo všeobecnosti platí, že aktívni fajčiari majú mnohonásobne vyššie riziko, niektoré štatistiky hovoria, že až 20-krát vyššie riziko nádorového ochorenia ako nefajčiari. Aktívni fajčiari si môžu privodiť choroby srdca, mozgovú porážku, impotenciu a mnoho ďalších chorôb. Náklady na zdravotnú starostlivosť sa z roka na rok navyšujú. Pre tento rok aj kvôli koronakríze je rozpočtový deficit verejných financií na úrovni rekordných 10,5 mld. eur. Je teda namieste, aby ministerstvo financií hľadalo spôsoby, ako do budúcnosti priniesť viac peňazí do štátneho rozpočtu. Veľmi zle sa dýcha v tomto rúšku. (Prerušenie vystúpenia predsedajúcim.)
Pellegrini, Peter, predseda NR SR (2015-05-19):
Pán poslanec, v tejto veci už Národná rada rozhodla hlasovaním, preto nedám hlasovať o vašom pozmeňujúcom návrhu. Už bude môcť ísť pani poslankyňa Šípošová v tejto dôležitej rozprave vystúpiť, kolegovia? Nech sa páči, pani poslankyňa, máte slovo. (Pokračovanie rokovania o návrhu na voľbu predsedu Najvyššieho kontrolného úradu Slovenskej republiky , tlač 1546.)
Hrnčiar, Andrej, podpredseda NR SR (2018-06-18):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Petre Krištúfkovej, nech sa páči.
Laššáková, Jana, podpredsedníčka NR SR (2015-03-18):
Príjemné dobré ráno, vážené pani poslankyne, páni poslanci, otváram šiesty rokovací deň 48. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Mikuláš Dzurinda, Igor Choma, Daniel Lipšic a Iveta Lišková. Pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1402, návrh na jeho pridelenie na prerokovanie výborom je v rozhodnutí č. 1411. Dávam slovo poslancovi Igorovi Matovičovi, aby za skupinu poslancov návrh zákona uviedol. Nech sa páči, pán poslanec, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov , tlač 1402.)
A. Belousovová, podpredsedníčka NR SR: (2007-02-08):
S faktickými poznámkami sa na vystúpenie pána podpredsedu Číža prihlásili páni poslanci Mikloško, pán poslanec Lipšic, Abrhan, pani poslankyňa Vaľová, pán poslanec Mikloš, pani poslankyňa Žitňanská, páni poslanci Miššík, Janiš, pani poslankyňa Sárközy a pani poslankyňa Tóthová, páni poslanci Halecký a Frešo. Uzatváram možnosť prihlásiť sa faktickými poznámkami. A slovo má pán poslanec Mikloško.
Huba, Mikuláš, poslanec NR SR (2013-11-28):
Ďakujem pekne. To, čo si povedal v úvode, Štefan, nebudem komentovať, lebo k tomu som sa v podstate vyjadril ešte pred tebou. A vyjadril som svoj názor. Možno len taká metodická poznámka. Často porovnávania krívajú, ako sa hovorí. Aj v tomto prípade je to porovnanie s Veľkou Britániou, kde veľkú väčšinu, naozaj, takmer 100 % územia zaberá krajina dlhodobo kultivovaná a spriemyselnená a podobne, tak tam nemožno očakávať také percento výmery chránených území ako na Slovensku. Ale to je len taká poznámka pod čiarou. K tej druhej časti, ktorá je predmetom aj tvojho pozmeňujúceho a doplňujúceho návrhu, musím vysloviť nesúhlas. Niežeby som si nevedel predstaviť výrub stromov, ktoré z nejakých dôvodov sú prekážkou pre majiteľa z takpovediac objektívnych dôvodov, že narušujú statiku stavieb alebo niečo podobné, alebo nejako nadmerne tienia, ale to všetko je práve predmetom tej, povedal by som, dohody s orgánom ochrany prírody. Čiže to, ako je to upravené v súčasnosti, je, myslím, vyhovujúce a liberalizovať tento režim, to znova vytvára podobné riziko, ako je to pri tej liberalizácii, ktorej teraz ideme čeliť v tej voľnej krajine, že by sa ešte urýchlil ten úbytok kvalitnej stromovej zelene v intravilánoch. A to asi nechceme. Ďakujem.
Petro, František, poslanec NR SR (2015-09-25):
Ďakujem pekne. Vážená pani predsedajúca, vážený pán navrhovateľ, panie poslankyne, páni poslanci, dovoľte mi, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa po formálno-právnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 10. novembra 2015. Zo znenia uvedeného návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona v gestorskom výbore v zmysle uvedeného rozhodnutia predsedu Národnej rady. Pani predsedajúca, prosím, otvorte všeobecnú rozpravu.
P. Hrušovský, predseda NR SR: (2004-05-27):
A. Blajsko, poslanec: Pán predseda, spomedzi svojich návrhov sťahujem svoj posledný návrh pozmeňujúci, ktorý je nad rámec, kde ustanovenie teda odseku tohto zákona predtým daného paragrafu rieši túto vec.
Pado, Martin, poslanec NR SR (2011-03-29):
Pán predsedajúci, dajte teraz hlasovať o bode 6 pozmeňovacieho návrhu pána poslanca Bašku.
Kamenický, Ladislav, minister financií SR (2024-09-11):
Vážení kolegovia, cieľom vládneho návrhu zákona je od 1. 1. 2025 zaviesť daň zo sladených nealkoholických nápojov, ktoré budú podliehať nealkoholické nápoje sladené akýmkoľvek množstvom cukru alebo sladidla. Daň sa nebude vzťahovať na mliečne a jogurtové nápoje, nápoje na rastlinnej báze, napríklad mandľové nápoje, sójové nápoje a podobne, liečivá a výživové doplnky, napríklad šumivé tablety schválené ako liek. Obdobná nepriama daň je zavedená aj vo viacerých členských štátoch Európskej únie a v iných krajinách. Zdanené budú výlučne balené nápoje, to chcem zdôrazniť, nie nápoje pripravené v kaviarni, v reštaurácii, v bare, ako napríklad káva, domáca limonáda a podobne. Očakávaný príjem rozpočtu verejnej správy roku ´25 je 80 mil. eur, v roku ´26 109 mil. a v roku ´27 110 mil. eur. Pozmeňujúcim návrhom prijatým na výbore pre financie a rozpočet sa zrovnoprávňuje zdaním všetkých nápojov s obsahom kofeínu nad 150 mg/l, tzv. energetické nápoje, ľadové kávy v plechovkách, v tetrapakoch, vrátane ich koncentrovaných podôb, prášková káva tri v jednom a podobne. Znižuje sa administratívna záťaž pri vrátení dane u druhov výrobcov nápojov, napríklad výrobcov radlerov, čiže aby nebolo dvojaké zdanenie malinovky, ktorú nakupujú na výrobu radlera, tak sa táto daň bude potom vracať. Zavádza sa opatrenie na ochranu spravodlivej hospodárskej súťaže v podobe jednorazového zdanenia nadmerného predzásobenia sa nápojmi dominantnejšími subjektami na trhu ešte v roku 2024. Chcem upozorniť, že výrobcovia, hlavne veľký, samozrejme, lebo to je náročné na financie, sa chcú predzásobiť prípadne aj na polroka dopredu, čomu chceme zabrániť vzhľadom na to, že malí výrobcovia, ktorí nemajú toľko finančných prostriedkov, by boli znevýhodnení, takže obmedzujeme množstvo predzásobenia týchto výrobcov. Neprijatie tohto opatrenia by mohlo spôsobiť konkurenčnú výhodu z dôvodu predaja lacnejších nápojov po značnú časť roka v roku ´25 a neprimeranú vysokú maržu. Ak štátna kontrola potravín zistí nekorektné informácie o zložení nápoja, ktoré by mohli mať vplyv na výšku dane, navrhuje sa do zákona o potravinách ustanoviť povinnosť oznámiť tieto zistenia orgánom finančnej správy. Vážené pani poslankyne, vážení páni poslanci, na záver mi dovoľte požiadať vás o podporu na prijatie a schválenie predloženého vládneho návrhu zákona. Ďakujem pekne.
Bugár, Béla, podpredseda NR SR (2017-09-12):
Nech sa páči, prezentujme sa hlasujeme. (Hlasovanie.) Prítomných 141 poslancov, za 115, proti 16, zdržalo sa 9 poslancov, 1 nehlasoval. Sme v treťom čítaní , preto otváram rozpravu v rámci tretieho čítania. Konštatujem, že nikto sa nehlási do rozpravy, ktorú teraz vyhlasujem za skončenú. Nech sa páči, pán poslanec.
Paška, Pavol, predseda NR SR (2014-09-24):
Vráťte sa na miesto, pán poslanec. Už vás aj kamery zobrali, už budete určite v správach, takže prerušujem, prerušujem hlasovanie o tomto návrhu. (Reakcie z pléna.) Dobre. Pán Poliačik, poprosím vás, vráťte sa na miesto. Dámy a páni, prerokovali sme a odhlasovali sme s výnimkou jedného prerušeného hlasovania všetky body. Poprosím vás teraz o, podávam návrh na zaradenie nového bodu do programu 37. schôdze. Je to návrh na prijatie uznesenia Národnej rady k vykonaniu kontroly hospodárenia s finančnými prostriedkami spoločnosti Slovenské elektrárne Najvyšším kontrolným úradom. Návrh uznesenia máte vo svojich laviciach. Navrhujem, aby sme rokovali o ňom teraz po ukončení hlasovania. (Hlasovanie.) 115 prítomných, 81 bolo za, 27 sa zdržalo, 7 nehlasovali. Procedurálny návrh, pán poslanec Kuffa.
Blanár, Juraj, podpredseda NR SR (2021-06-15):
Na vaše vystúpenie evidujem osem faktických poznámok. Ako prvá faktická poznámka – prednesie pán poslanec Suja, nech sa páči.
Jurinová, Erika, podpredsedníčka NR SR (2015-10-01):
Ďakujem, pani poslankyňa. Vyhlasujem všeobecnú rozpravu z skončenú. Keďže na vaše vystúpenie neboli faktické poznámky, pýtam sa teraz, či sa chce vyjadriť k rozprave pán navrhovateľ. Veľmi stručne, nech sa páči.
B. Bugár, podpredseda NR SR: (2002-07-02):
Upozorňujem každého poslanca, že tento návrh potrebuje súhlas nadpolovičnej väčšiny všetkých poslancov, t. j. 76 poslancov. (Hlasovanie.) Prítomných 100 poslancov, za návrh 71 poslancov, proti 16, zdržalo sa 10, nehlasovali 3. Konštatujem, že sme navrhované uznesenie neschválili. Budeme hlasovať o návrhu uznesenia k bodu informácie generálneho prokurátora Slovenskej republiky a ministra vnútra Slovenskej republiky o stave šetrenia podozrenia zo spáchania trestného činu v súvislosti s nákupom 35 ľahkých súprav pre Železničnú spoločnosť, a. s., ktorý podal pán poslanec Cuper. Návrh uznesenia znie: „Národná rada Slovenskej republiky berie na vedomie informácie generálneho prokurátora Slovenskej republiky a ministra vnútra Slovenskej republiky o stave šetrenia podozrenia zo spáchania trestného činu v súvislosti s nákupom 35 ľahkých súprav pre Železničnú spoločnosť, a. s. Ukladá generálnemu prokurátorovi a ministrovi vnútra priebežne informovať parlament o stave a priebehu vyšetrovania kauzy – tender na nákup železničných súprav pre Železnice Slovenskej republiky.“ O tomto návrhu uznesenia dávam hlasovať. Nech sa páči, prezentujme sa a hlasujme. (Hlasovanie.) Prítomných 101 poslancov, za návrh 76, zdržalo sa 17 poslancov, nehlasovalo 8. Konštatujem, že navrhované uznesenie k uvedeným informáciám sme schválili. Panie poslankyne, páni poslanci, rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení zákona č. 131/2002 Z. z. a v znení zákona č. 143/2002 Z. z. (tlač 1554),  sme prerušili po rozprave. Prosím pána Orosza aby zaujal miesto určené pre navrhovateľov, a spoločného spravodajcu poslanca Mesiarika, aby zaujal miesto určené pre spravodajcov výborov. Pán poslanec Benkovský, máte procedurálny návrh? M. Benkovský, poslanec: Áno. Ďakujem za slovo. Vážený pán podpredseda, v súlade s § 24 ods. 4 rokovacieho poriadku navrhujem, aby bol presunutý bod 48, teda pôvodný bod 74 programu 61. schôdze Národnej rady za bod 1 pokračujúcej schôdze. Chcel by som uviesť, že bolo v rámci tejto schôdze popresúvaných niekoľko desiatok bodov programu.
Šeliga, Juraj, podpredseda NR SR (2020-09-29):
Chcete reagovať, pán poslanec? Pán poslanec Filip Kuffa, ako ďalší v rozprave nech sa páči.
M. Číž, podpredseda NR SR: (2008-10-28):
(Hlasovanie.) Prítomných 139 poslancov, za návrh 78 poslancov, proti  30 poslancov, zdržalo sa 31 poslancov. Konštatujem, že sme schválili vládny návrh zákona, ktorým sa menia niektoré zákony v pôsobnosti Ministerstva dopravy, pôšt a telekomunikácií Slovenskej republiky v súvislosti so zavedením meny euro v Slovenskej republike. Vážené kolegyne, kolegovia, tým sme vyčerpali všetky body prerokované, o ktorých bolo treba hlasovať. Ešte vás chcem upozorniť, že podľa schváleného programu budeme dnes popoludní o 14.00 hodine pokračovať v rokovaní 28. schôdze dvomi správami, ktoré bude uvádzať guvernér Národnej banky Slovenska Ivan Šramko, a to správou o menovom vývoji a správou o stave a vývoji finančného trhu. S procedurálnymi návrhmi sa hlásia pani poslankyňa Laššáková, Novotný, Slafkovský, Abrhan. Slovo má pani poslankyňa Laššáková.
Bugár, Béla, podpredseda NR SR (2016-09-13):
A ešte hovoriť, o tom, že na tom participujeme. A viete čo? Kde ste? Vy ste si dali tú viagru dnes? (Smiech a slabší potlesk.)
Pčolinský, Peter, podpredseda NR SR (2022-12-06):
Môžme pokračovať. Skúsime ďalší bod. Pokračujeme v prerušenom rokovaní v druhom čítaní o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty, tlač 1122, bod 3 schváleného programu. O slovo sa hlási minister financií Igor Matovič. Súčasne prosím spoločnú spravodajkyňu z výboru pre financie a rozpočet poslankyňu Annu Miernu, aby zaujala miesto určené pre spravodajcov. (Ruch v sále.)
Kuffa, Štefan, poslanec NR SR (2021-06-25):
Ďakujem za slovo. Kolega Filip Kuffa, bezpochyby ľudský život, tak ako si to v tej rozprave uviedol, začína oplodnením a končí smrťou. Aj tie pomyselné skrutky, ktoré možno vidíme a komponenty pri tom, pri tej kuchynskej linke, áno, nechcem sa dotknúť žien, ale mnohé ženy však nie sú technické, nemajú technické myslenie a môžu vidieť len hromadu nepotrebných vecí. Ale muž vidí v tom, že je to budúca kuchynská linka. A rovnako aj tie argumenty, ktoré tuná operujeme, alebo poniektorí operujú, že počatý život je len nejaký zhluk buniek, ktorý nič necíti. To je obrovský omyl, to je obrovský omyl. Vždycky z takého počatého života vždy sa narodí človek. Jednoducho toto hovorí ontogenéza človeka. Tuná argumentovať tým, že by sme, že existuje tu skupina ľudí, no tak skupiny ľudí existujú rôzne, ale pozrime sa na to, čo hovoria odborníci, lekári a učebnice medicíny. Nikto nespochybňuje to, že ľudský život začína počatím. Feministky, ktoré tuná vykrikujú, že plod je súčasťou tela matky, to je obrovský omyl. Viete, my stále len tuná upozorňujeme na feministky veľmi často, lebo ja mám právo na svoje telo, ja môžem si so svojím telom robiť, čo chcem, ja by som sa proste mohla realizovať. Ja sa pýtam, kto sa pozerá na právo dieťaťa a lepšie povedané túžbu dieťaťa, ktoré sa chce narodiť? To je hrubý egoizmus. Právo dieťaťa je silným... (Prerušenie vystúpenia časomerom.)
P. Hrušovský, predseda NR SR: (2005-06-23):
(Hlasovanie.) 145 prítomných, 141 za, 2 sa zdržali, 2 nehlasovali. Návrh sme schválili. Prosím pána poslanca Abrhana, aby z poverenia výboru pre verejnú správu predložil návrhy hlasovaní k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 395/2002 Z. z. o archívoch a registratúrach v znení neskorších predpisov (tlač 1186). Poradové číslo návrhu je 31. Pán poslanec Abrhan.
Cigániková, Jana, poslankyňa NR SR (2018-06-13):
Ďakujem veľmi pekne. Marek, veľmi pekné vystúpenie, naozaj, klobúk dole. Dobre sa počúvalo, a celé komplexné. Bodaj by vláda takto komplexne vedela fungovať, ako fungovalo teraz tvoje vystúpenie. Ku konkrétnym veciam. Hovoril si o tom, ako, ako si bol sklamaný z toho, keď sa pozrieš v podstatne z nejakého toho helicopter view na SMER a na to, ako vládne desať rokov, a to, že nemali ani program pre zdravotníctvo. No, ono je to tak, že my sa otáčame často na ten SMER, ale možno by sa bolo dobré otáčať na tých voličov, že či im to naozaj takto stačí, že či oni nepotrebujú vedieť, ako bude o nich a o ich a o následné generácie postarané. Lebo naozaj je katastrofa, ako v akom stave je zdravotnícka politika. Tiež si hovoril o tom, koľko toho urobil pán Drucker a koľko bývalý minister, koľko projektov rozbehol a aký je to legislatívny chaos a tak ďalej. S veľkou časťou toho, čo si hovoril, súhlasím. Len v tomto prípade skúsme nenaskočiť na túto vlnu. Pretože v tomto prípade by bohate stačilo, keby naozaj sa legislatíva robila štandardným spôsobom, keby ministerskí úradníci rešpektovali lehoty a neboli nejakí takí tí byrokratickí masochisti a keby pán Kollár, predseda Slovenskej lekárskej komory, dodržal to, na čom sa s pánom, bývalým pánom ministrom dohodol. Pretože aj to treba povedať, že lekári sa hnevali, že slúžia celú noc, vyšlo im ministerstvo v ústrety, skrátili to na desať, na desiatu hodinu večer a s tým, že lekári sľúbili, že teda nejakým spôsobom vykryjú tieto služby a teraz je s tým problém. Takže to tiež nepovažujem celkom za korektné. Ešte mám pár sekúnd, tak v rýchlosti by som chcela len potvrdiť, čo hovoríš, vo vami organizovanom prieskume na univerzitnej nemocnici padlo doslova, že menej operácie kvôli nedostatku sestrám. Neskôr sa hovorilo, že to tak nie je. Bolo to tak, bola som pri tom, tak potvrdzujem.
Blaha, Ľuboš, podpredseda NR SR (2023-12-19):
Pán poslanec Július Jakab.
Šimečka, Michal, podpredseda NR SR (2024-04-23):
Ďakujem veľmi pekne, pán poslanec. Na vaše vystúpenie dve faktické poznámky. Ako prvá, pani poslankyňa Turčanová, nech sa páči.
Hrnčiar, Andrej, podpredseda NR SR (2019-04-04):
Vážené pani poslankyne, vážení páni poslanci, pýtam sa, či každý poslanec využil svoje právo hlasovať. Ak áno, vyhlasujem tajné hlasovanie za skončené. Prosím overovateľov, aby sa ujali svojej funkcie. Vyhlasujem prestávku, kým nebudú známe výsledky. (Prestávka. Spracúvanie výsledkov tajného hlasovania.) (Po prestávke.)
Kondrót, Maroš, poslanec NR SR (2019-06-25):
Ďakujem pekne, pán predsedajúci. Keďže sme hlasovali o pozmeňujúcich návrhoch z informácie výboru a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
B. Bugár, podpredseda NR SR: (2005-12-13):
(Hlasovanie.) Prítomných 127, za 111, proti 1, zdržalo sa 15. Návrh sme schválili. Sme v treťom čítaní . Otváram rozpravu v rámci tohto čítania. Pýtam sa, či sa hlási niekto do rozpravy. Pán poslanec Burian? Nie. Ďakujem pekne. Končím možnosť prihlásiť sa do rozpravy. Vyhlasujem rozpravu za skončenú. Nech sa páči, pán spravodajca.
Mičovský, Ján, poslanec NR SR (2023-05-18):
Dobrý podvečer všetkým. Vážený pán predseda, ďakujem za slovo. Vážené kolegyne, kolegovia... (Ruch v sále. Prerušenie vystúpenia podpredsedom NR SR Petrom Pčolinským: „ Počkajte! “ Krátka pauza.)
Hargaš, Ján, poslanec NR SR (2023-10-25):
Sľubujem. (Potlesk.)
Grendel, Gábor, podpredseda NR SR (2020-07-15):
Zastavte, prosím, čas pánovi Žiakovi. (Reakcia z pléna.)
Paška, Pavol, predseda NR SR (2013-10-16):
Hlasujeme. (Hlasovanie.) 141 prítomných, 127 za, 14 sa zdržalo. Návrhy sme schválili. Pani poslankyňa Grečková uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov . Je to tlač 725.